el el el el el el el el el el el el el el el el el el el el el el el el el el el el el el el el el el el el el el el la el el en el en sv el en fr el it de el nb de el en fr el sv fr el en fr el pt sv el nb en el en el el el el el el el el el el en el en el el el el el el el el el el el el el el el el el el el el el el el el el el el el el el el el el el
Συγκρότημα περιφερειακών ενοτήτων και δήμων
1 Άλλοι όροι για την περιοχή
Το Π.Σ. Αθηνών - Πειραιώς έχει πληθυσμό 2.625.090 κατοίκων, ο οποίος αντιστοιχεί στο 69% του πληθυσμού της Περιφέρειας Αττικής.[11] Περιλαμβάνει ορισμένους από τους πολυπληθέστερους Δήμους της Χώρας. Επιπλέον, όπως φαίνεται και στον ακόλουθο πίνακα, περιλαμβάνει τους τρεις πιο πυκνοκατοικημένους δήμους της Ελλάδας (με την υψηλότερη πυκνότητα πληθυσμού), καθώς κι εννέα από τους δέκα πιο πυκνοκατοικημένους στην επικράτεια, σύμφωνα με την απογραφή της Ελληνικής Στατιστικής Αρχής το 2011.[12]
(κάτοικοι / τετραγωνικό χιλιόμετρο)
Από χωροταξική άποψη, όπως αναφέρεται στο νέο Ρυθμιστικό Σχέδιο Αθήνας - Αττικής (2014), το «αστικό συγκρότημα Αθήνας - Πειραιά» αποτελεί το κέντρο του αστικού χώρου της Αττικής.[13] Στο Σχέδιο αυτό, γίνεται λόγος για την «Χωρική Ενότητα Αθήνας – Πειραιά», η οποία «παραμένει η κύρια περιοχή συγκέντρωσης πληθυσμού και δραστηριοτήτων και ιδιαίτερα μητροπολιτικών λειτουργιών, με συνεχή οικιστικό ιστό». Η Χωρική Ενότητα Αθήνας – Πειραιά υποδιαιρείται στις ακόλουθες «Υποενότητες»:[14]
Κεντρικής Αθήνας, με τους δήμους Αθηναίων, Φιλαδέλφειας–Χαλκηδόνας, Γαλατσίου, Ζωγράφου, Καισαριανής, Βύρωνα, Ηλιούπολης και Δάφνης–Υμηττού.
Βόρειας Αθήνας, με τους δήμους Πεντέλης, Κηφισιάς, Μεταμορφώσεως, Πεύκης–Λυκόβρυσης, Αμαρουσίου, Ψυχικού–Φιλοθέης, Χολαργού-Παπάγου, Νέας Ιωνίας, Ηρακλείου, Βριλησσίων, Αγ. Παρασκευής και Χαλανδρίου.
Νότιας Αθήνας, με τους δήμους Γλυφάδας, Ελληνικού–Αργυρούπολης, Αλίμου, Νέας Σμύρνης, Μοσχάτου–Ταύρου, Καλλιθέας, Παλαιού Φαλήρου και Αγίου Δημητρίου.
Δυτικής Αθήνας, με τους δήμους Αιγάλεω, Περιστερίου, Πετρούπολης, Χαϊδαρίου, Αγίας Βαρβάρας, Ιλίου και Αγ. Αναργύρων–Καματερού,
Πειραιά, που περιλαμβάνει τους δήμους Πειραιώς, Κορυδαλλού, Νίκαιας–Αγ. Ιωάννη Ρέντη, Κερατσινίου–Δραπετσώνας και Περάματος.
Η ευρύτερη περιοχή της πόλης του Πειραιά, που αποτελείται από τον ομώνυμο δήμο και ακόμα τέσσερεις καλλικρατικούς (παλιότερα έξι) δήμους, αν και συνήθως αναφέρεται ως μέρος του νοτιοδυτικού τμήματος του ΠΣΑ (ή ΠΣ της Πρωτεύουσας),[15][16] έχει βιβλιογραφικές αναφορές και ως διακριτό πολεοδομικό συγκρότημα στο πλαίσιο της «Μείζονος Πρωτευούσης» ή της «Περιφέρειας Πρωτευούσης».[17]
Η Ευρύτερη Περιοχή Αθηνών - Πειραιώς δεν πρέπει να συγχέεται με τη Μητροπολιτική περιοχή Αττικής, της οποίας αποτελεί μέρος[18].
Το Λεκανοπέδιο αποτελεί το σύγχρονο αστικό ιστό της Αθήνας και του Πειραιά.
Το πολεοδομικό συγκρότημα Αθηνών - Πειραιώς από ψηλά (φωτογραφία δορυφόρου).
↑ Τεύχος ΣΜΠΕ του ΠΕΠ Αττικής 2014-2010, σελ. 155: «...στο σύνολο της «Λειτουργικής Αστικής Περιοχής», η οποία είναι ευρύτερη των διοικητικών ορίων των μεμονωμένων Δήμων και οριοθετείται ως πολεοδομικό συγκρότημα Αθηνών – Πειραιώς»
↑ Τεύχος ΣΜΠΕ του ΠΕΠ Αττικής 2014-2010, σελ. 1-2: «Η «Περιφέρεια Πρωτευούσης» περιλαμβάνει το πολεοδομικό συγκρότημα της Αθήνας [...]. Με βάση τη διοικητική διάρθρωση του Καλλικράτη, η υποενότητα αυτή συγκροτείται από τις Περιφερειακές Ενότητες (ΠΕ): Κεντρικού Τομέα Αθηνών, Βόρειου Τομέα Αθηνών, Νότιου Τομέα Αθηνών, Δυτικού Τομέα Αθηνών και Πειραιά.
↑ Μουστρής, Κωνσταντίνος Παναγιώτης (2009). «Πρόγνωση ποιότητας της ατμόσφαιρας στην ευρύτερη περιοχή Αθηνών με τη χρήση νευρωνικών δικτύων (διδακτορική διατριβή)». Εθνικό Αρχείο Διδακτορικών Διατριβών.
↑ Βύρας, Λοϊζος (1988). «Παρακολούθηση της ατμοσφαιρικής ρύπανσης της ευρύτερης περιοχής Αθηνών από πολυκυκλικούς αρωματικούς υδρογονάνθρακες (διδακτορική διατριβή)». Εθνικό Αρχείο Διδακτορικών Διατριβών.
↑ Σταματελάτος, Μιχαήλ· Βάμβα-Σταματελάτου, Φωτεινή (2006). Γεωγραφικό Λεξικό της Ελλάδας. Αθήνα: Ερμής. σελ. 658. ISBN 9603201332.
↑ «Ημερήσια Διάταξη Ολομέλειας (12/04/2016)». Τροποποίηση της υπ’ αριθμ. 6701/ΦΕΚ Α΄ 234/27.12.1994 Απόφασης της Ολομέλειας της Βουλής «περί μισθώσεως από τη Βουλή αναλόγου αριθμού δωματίων για τη διαμονή των στερουμένων ιδιοκτήτου ή μισθωμένης κατοικίας στην περιοχή τέως Διοικήσεως Πρωτευούσης, Βουλευτών επαρχίας»
↑ «Κοινοποίηση πίνακα στον οποίο εμφαίνεται η περιοχή της τέως Διοίκησης Πρωτεύουσας». forin.gr. ELFORIN - Φορολογικό Ινστιτούτο.
↑ Υπουργείο Μεταφορών & Επικοινωνιών - ΟΑΣΑ (Μάρτιος 2005). Χάρτης αστικών συγκοινωνιών 1. Ευρύτερης Περιοχής Αθηνών. Έκδοση ΟΑΣΑ (εκτύπωση: Άρτιον ΑΒΕΕ, Άγ. Ιωάννης Ρέντης).
↑ Βλ. N.1515/1985, «Ρυθμιστικό σχέδιο και πρόγραμμα προστασίας περιβάλλοντος της ευρύτερης περιοχής της Αθήνας». ΦΕΚ (A 18/1.02.1985): 362 (άρ. 4 §1α), 370-373 (Διαγράμματα 1Α & 1Β). Αρχειοθετήθηκε από το πρωτότυπο στις 2013-02-01. https://web.archive.org/web/20130201095954/http://www.ypeka.gr/LinkClick.aspx?fileticket=Cg0i3tsuP3w%3d&tabid=379&language=el-GR. Ανακτήθηκε στις 2017-04-07.
↑ «Ρυθμιστικό Σχέδιο Αθήνας (ΡΣΑ)». Οργανισμός Ρυθμιστικού Σχεδίου και Προστασίας Περιβάλλοντος Αθήνας. Ανακτήθηκε στις 7 Απριλίου 2017.
↑ Τεύχος ΣΜΠΕ του ΠΕΠ Αττικής 2014-2010, σελ. 156: «Η Περιφέρεια Αττικής έχει συνολικό πληθυσμό 3.812.330 εκ των οποίων 2.625.090 (69%) κατοικούν στο πολεοδομικό συγκρότημα Αθηνών Πειραιώς.»
↑ «Οι 10 πιο πυκνοκατοικημένοι Δήμοι της Χώρας». myota.gr. 3 Ιανουαρίου 2013. Αρχειοθετήθηκε από το πρωτότυπο στις 22 Απριλίου 2018.
↑ Βλ. Ν.4277/2014 «Νέο Ρυθμιστικό Σχέδιο Αθήνας - Αττικής και άλλες διατάξεις», ΦΕΚ A 156/1.08.2014, σελ. 4904 (άρθρο 7). Εθνικό Τυπογραφείο. Ανακτήθηκε στις 6.04.2017.
↑ Βλ. Ν.4277/2014 «Νέο Ρυθμιστικό Σχέδιο Αθήνας - Αττικής και άλλες διατάξεις», ΦΕΚ A 156/1.08.2014, σελ. 4904 (άρθρο 8). Εθνικό Τυπογραφείο. Ανακτήθηκε στις 6.04.2017.
↑ «Ο Πειραιάς. Η πόλη»[νεκρός σύνδεσμος]. Δήμος Πειραιά. Ανακτήθηκε στις 17-02-2017.
↑ Μιχαήλ Σταματελάτος, Φωτεινή Βάμβα-Σταματελάτου (2001). Eπίτομο γεωγραφικό λεξικό της Ελλάδος, Αθήνα: Ερμής, σελ. 600. ISBN 960-320-133-2.
↑ «Ο Πειραιεύς του 1967». Αναδημοσίευση από το Σπύρου Δημητράκου (1967). Γεωγραφία, Άτλας παγκόσμιος: Ελλάς (Εκδόσεις Δέλτα). Ανακτήθηκε στις 6.04.2017.
↑ Μητροπολιτική περιοχή Αττικής
«Στρατηγική Μελέτη Περιβαλλοντικών Επιπτώσεων (ΣΜΠΕ) του Περιφερειακού Επιχειρησιακού Προγράμματος (ΠΕΠ) Αττικής προγραμματικής περιόδου 2014 – 2020» (PDF). Ανακτήθηκε στις 11 Απριλίου 2018.  Πρόσβαση από σελίδα του ιστοτόπου του ΠΕΠ Αττικής με τα αρχεία της ΣΜΠΕ.